སྲོག་བླུ་བ་ནི་གཞན་གྱིས་གསོད་རྒྱུའི་སེམས་ཅན་ལ་རིན་བྱིན་ཏེ་ཚེ་ཐར་བཏང་བ་ལ་ཟེར།བོད་དུ་སྲོག་བླུའི་སྲོལ་རྒྱ་ཆེར་དར་ཡོད་པ་སྟེ།དཔེར་ན།རང་ཉིད་ཀྱི་བསོད་ནམས་བསོགས་ཆེད་དུ་ཚེ་ཐར་གཏོང་བ་དང༌།བླ་མ་དང་ཕ་མ་སོགས་ཀྱི་སྐུ་ཚེ་བརྟན་ཕྱིར་ཚེ་ཐར་གཏོང་བ།ནད་པ་ནད་ལས་གྲོལ་ཆེད་དང༌།གཤིན་པོའི་དགེ་རྩའི་ཆེད།སྦྲུམ་མ་བདེ་བར་བཙའ་ཆེད་དང༌།ཁྱིམ་གཞི་བདེ་བའི་ཆེད་སོགས་མང་པོ་ཡོད་ཅིང༌།བླུ་སྟངས་ཀྱང་ཚོང་ར་ནས་ཉ་དང་ཆུ་སྦྲུལ་སོགས་འབོར་ཆེན་ཉོས་ཏེ་ཕྱིར་ཆུར་གཏོང་བ།བཤས་ར་ནས་གསོད་ལ་ཉེ་བའི་སྲོག་ཆགས་ཉོས་ཏེ་ཚེ་ཐར་གཏོང་བ་སོགས་སྣ་ཚོགས་ཡོད།